section_heading: Konjaničke statue
paragraph_text: Konjaničke statue ubrajaju se u najvažnija kiparska ostvarenja Antona Dominika Fernkorna. Za hrvatski kontekst važno je njegovo djelo „Sv. Juraj ubija zmaja“ koju radi za bečku palaču Montenuovo 1853. godine. Nagradu u Parizu dobio je drugi cinčani odljev tog djela, a 1867. godine skulpturu otkupljuje Juraj Haulik i postavlja je u perivoj Jurjaves (današnji Makismir). Skulptura je nakon toga bila postavljena u parku iza Akademijine palače na Akademskom trgu, a danas se nalazi na Trgu Republike Hrvatske kod Hrvatskog narodnog kazališta.Kraševac, Irena, Likovne umjetnosti i umjetnički obrt u 19. stoljeću u: Hrvatska umjetnost: Povijest i spomenici, Školska knjiga, Zagreb, 2010., 485 – 508.